Aalborg byråd venter stadig på at der sker noget med kvægtorvet

Da Aalborg Kommune i 2004 solgte byens gamle kvægtorv til tøjmilliardær Troels Holch Povlsen var det på betingelse af, at han restaurerede den gamle bygning fra 1912. I dag godt tre år senere er det nærmest gået den gale vej. Kvægtorvet ligner en ruin - og politikernes tålmodighed er snart brugt op. Rådmand Henrik Thomsen, SF siger: - Det er meget utilfredsstillende, og jeg forstår ikke hvorfor der ikke sker noget. Tommy Eggers fra Dansk Folkeparti er endnu hårdere i sin kritik: - Byggepladsen er en skamplet at se på, og jeg ville med glæde fordoble prisen, hvis jeg kunne få ham ud af det her projekt. Spørgsmålet er nu hvor lang tid Aalborg Kommune vil vente på projektet: - Jeg kan ikke sætte dato på - men det er lige op over, siger rådmand Henrik Thomsen fra SF.